title: "Lakadive"
text: "Da Lakadive, ofisj\u00e4l Lakshadweep (Malayalam: \u0d32\u0d15\u0d4d\u0d37\u0d26\u0d4d\u0d35\u0d40\u0d2a\u0d4d) n\u00e5\u00e5md, as en unjoont\u00e4ritoorium foon Indien. D\u00e5t san 36 koralenail\u00f6nje ma en fl\u00e4che foon 32 km\u00b2 \u00f6nj d\u00e5t Araabisch Heef. Da lade twasche 200 bit 300 km \u00fct e k\u00fcste foon Kerala.\n\nDa wichtiste ail\u00f6nje san Kavarrati (uk j\u00fc hoodst\u00e4\u00e4 foon da Lakadive), Agatti, Minicoy un Amini. Da tiin beboogede ail\u00f6nje heewe 60.650 inboogere eefter e f\u00f6ljksteeling foon 2001. Agatti heet en fliipl\u00e5s.\n\nDi noome Lakshadweep bedj\u00fcset b\u00f6kst\u00e4\u00e4wlik hunertduusend ail\u00f6nje (laksha = hunertduusend, dweep= ail\u00f6nj). Bit 1973 hiit j\u00fc ail\u00f6njegrupe ofisj\u00e4l da Lakadive (tu fergliken ma da s\u00f6\u00f6derliker ladene Maledive).\n\nDa manschne foon da ail\u00f6nje sn\u00e5\u00e5ke en dial\u00e4kt foon d\u00e5t Malayalam \u00e4n san b\u00e5l \u00e5le moslem. Di ofisj\u00e4le spr\u00e4ke ap da Lakadive as uk d\u00e5t Malayalam. D\u00e5t as en f\u00f6ljksouertj\u00f6\u00f6ging, d\u00e5t ja eefterkaamen san foon hoonelsmoons, da wilt en ordi sw\u00e5\u00e5r \u00fcnw\u00e4\u00e4der aw da ail\u00f6nje \u00f6njswumd san.\n\nLinke \n\nLakshadweep, ofisiel sid (\u00e4nglisch)\n (\u00e4nglisch)\n\nS\u00fc\u00fcdaasien\nTeritoorium faan Indien"